Á laugardaginn 7. des. sl. áttu um 50 Fjölnisbrr . einstaklega ánægjulega samverustund með systrunum . Systurnar skörtuðu sínu fegursta , sem gerði kvöldið ógleymanlegt fyrir alla viðstadda . Þegar í salinn var komið , flutti br . Magnús Björn Björnsson hlýja jólahugvekju og Gríma Elfa Ársælsdóttir las jólaguðspjallið úr Lúkasaraguðspjalli . Hlýtt var á undurfögur lög í flutningi brr . Ólafs W. Finnsonar , Sigurðar Hafsteinssonar og Hallvarðs Sævars Óskarssonar , eins og Ave Maria eftir Charles Gounod og Johannes Sebastian Bach . Að fundi loknum var sest til borðs yfir hátíðarhlaðborð , sem var faglega matreitt úr eldhúsinu og innihélt purusteik og kalkún með öllu tilheyrandi . Á eftir var borinn fram ís með súkkulaðisósu og skornum ávöxtum í eftirrétt . Kvöldinu lauk með skemmtilegum lögum og sameiginlegum jólasöng . Eftir þessa ljúfu samverustund hurfu brr . og systurnar á braut út í fallegt vetrarkvöld með gleði í hjarta . Hlýju og fegurð samverustundarinnar má skynja í tónverkinu um Sálminn eftir frímúrarann og tónskáldið Rick Wakeman , hér flutt með Valentina Blanca . Síðasti fundur í stúkunni okkar á árinu verður 17. desember á I gr . Bræður eru hvattir að missa ekki af þeim kærleik og vinsemd sem einkennir jólafundinn .